amyz : ce que je délibéroys, non pas comme pensent mes dé- 

 lateurs, pour non avoir ailleurs comode retraicte, car, grâce à 

 Dieu, depuis l'eage de xxn ans, je n'ay jamaix eu faulte de 

 moyens pour vivre honorablement selon mon estât, fut hors, 

 fut dedans mon pays, mais pour vivre du mien avec les miens, 

 sans qu'il me fût besoing mendier condition vers mon révérend 

 seigneur l'administrateur, car mes adversaires mesme sçavent 

 qu'en la maison de ma naisçance il y avoit et a présentement 

 du bien, Dieu mercy ! plus qu'il ne m'en fault, et que j'ay de 

 bons parens et alliez, conseillers et ambassadeurs de Sa Ma- 

 jesté. 



Touteffoys mondict seigneur l'administrateur ayant entendu 

 ma délibération, désirant avoir quelqung avec lequel il pour- 

 roit, selon que le loysir le donneroit, vacquer à quelque fruc- 

 tueuse et délectable méditation des choses sainctes, me feist 

 requérir de tirer à son service, ce que j'accordey, avec condi- 

 tion touteffoys qu'avant de me tirer à son service, luy de moy 

 et moy de luy, ferions preuve par quelque temps pour veoir s'il 

 viendroit à procèz qu'il se servît de moy. Enfin, Messieurs, il 

 me treuva tel, que y luy sembla que non seullement luy, mais 

 l'Eglise dont il fut aprèz et est administrateur, pourroit recep- 

 voir services convenables un temps où nous sommes. 



Que si, aux entremises qu'il m'a donné, aprèz m'avoir lon- 

 guement bien tamisé et expérimenté, il se treuvoit que j'eusse 

 faict ou dict chose répréhensible, il y auroit couleur pour les 

 adversaires de le blasmer de m'avoir recuilly, comme ilz font; 

 mais ayant faict, par l'espace de dix ans qu'ay esté à son ser- 

 vice jusques à présent, en ce lieu de Besançon, plus que nul 

 aultre de ma qualité pour la couservation de la doctrine ecclé 

 siasticque, mesdictz adversaires monstrent leur impudence de le 

 blasmer de ce dont tout le pays le loue et le bénys : lesquelz, 

 s'ilz avoient intention de luy faire ce reprouche de m'avoir prins 

 avec luy, ne debvoient attendre que ma longue vie, conversa- 

 tion et doctrine luy sçeussent servir de défense contre leurs 

 contumélies, ains debvoient, dèz l'heure que je vins à sa maison, 

 crier à l'arme et au feu contre luy. Car je puis bien dire, Mes- 

 sieurs, que quand il rn'auroit prins en la sentine et lacune de 

 Ions les héréticques du munde pour faire ce que j'ay faict, dont 



